Παράδειγμα – Οικονομικά Περιβάλλοντος

6

ΟΙΚΟΝΟΜΙΚΑ   ΠΕΡΙΒΑΛΛΟΝΤΟΣ: 
Οριακό κόστος Μείωσης Ρύπανσης  -- Καμπύλη Ζήτησης για Δικαίωμα Ρύπανσης
ΠΑΡΑΔΕΙΓΜΑ   

Θεωρούμε μια βιομηχανική εγκατάσταση η οποία εκλύει σε παρακείμενη λίμνη, ως παραπροϊόν της παραγωγικής διαδικασίας, μια χημική ουσία (ρύπο) η ποσότητα της οποίας μπορεί να φτάσει μέχρι 600 mg/l. Η ζημιά που προκαλείται στη λίμνη (με την έννοια του κόστους αποκατάστασής της) δίνεται από τη  συνάρτηση  f(c)  = 3c2, όπου c η συγκέντρωση της ουσίας στη λίμνη, η οποία μπορεί να εκληφθεί ως μέτρο της ρύπανσης. Για την εκροή, έχουμε 0(c(600.

Αν ο ιδιοκτήτης της εγκατάστασης επιλέξει να  μειώσει τη ρύπανση (δηλαδή, την εκροή της χημικής ουσίας), θα υποστεί ένα Κόστος Μείωσης Εκροής (ΚΜΕ) που δίνεται από τη συνάρτηση ΚΜΕ(c) = 960000–2200c+ c2.

Όλα τα οικονομικά μεγέθη  εκφράζονται με χρηματικές μονάδες (χ.μ.)   

                Σχήμα 1                                                      Σχήμα 2
Ζητούνται  τα εξής:

1. Ποιό επίπεδο του c ελαχιστοποιεί το συνολικό κοινωνικό Κόστος Διαχείρισης της Ρύπανσης (ΚΔΡ), δηλαδή το άθροισμα f(c) + ΚΜΕ(c);

2. Έστω ότι, για κάθε mg/l που προστίθεται στη λίμνη, ο ιδιοκτήτης πληρώνει ένα τέλος εκροής Α. Αν  Α=1500, ποιό επίπεδο c ελαχιστοποιεί το κόστος του ιδιοκτήτη; Επαναλάβετε για Α=500.

3. Αν x είναι η ποσότητα της ουσίας που συγκρατείται (που δεν εκλύεται), δείξτε το κόστος του ιδιοκτήτη ως συνάρτηση του x.

4. Δείξτε το οριακό κόστος μείωσης της εκροής, ως συνάρτηση του x.

5.  Αναπτύξτε γραφική παράσταση συσχέτισης του τέλους εκροής Α με το επίπεδο c που ελαχιστοποιεί το κόστος του ιδιοκτήτη. Επαναλάβετε συσχετίζοντας το Α με το επίπεδο συγκράτησης x. Σχολιάστε τη σημασία της παράστασης.

Ανάλυση

1. ΚΔΡ= f(c) + ΚΜΕ(c) = 4 c2–2200c+960.000 (βλέπε Σχήμα 3). 
((ΚΔΡ)/(c = 8c –2200 = 0,       c=275 mg/l
(Γιατί το  c = 275 ορίζει το ελάχιστο και όχι το μέγιστο;)

Σχήμα 3





Σχήμα 4

2. Συνολικό κόστος ιδιοκτήτη = ΣΚ(c) = ΚΜΕ(c) + Αc    (βλέπε Σχήμα 4).

Θέτοντας το οριακό κόστος μηδέν, στο επίπεδο που ελαχιστοποιείται το συνολικό κόστος έχουμε: 


(ΣK(c) /(c = ((ΚΜΕ)/ (c +Α =0 
ή 

2c-2200+Α=0
 
ή 
c = 1100–Α/2 
(εφόσον c ( 600).
Για τέλος εκροής  Α = 1500,  θα έχουμε c=350 mg/l
Για Α = 500,  θα έχουμε c(600 (δηλαδή, δεν συμφέρει μείωση της εκροής).
3. Αντικαθιστούμε το c με 600–x  και έχουμε: 

      ΚΜΕ(x) = 960.000 – 2200(600–x)+(600–x)2  = x2 +1000x  (βλέπε Σχήμα 5)  

+ 1000 (βλέπε Σχήμα 6).  

5.  Το συνολικό κόστος του ιδιοκτήτη, ως συνάρτηση του x, είναι: 

ΣΚ(x) = ΚΜΕ(x) + Α (600-x) =




= x2 + 1000 x + 6000 Α – Αx =

                                = x2 + (1000 – Α) x + 600 Α.

Για ελάχιστο κόστος, 

Με άλλα λόγια , η «βέλτιστη» τιμή του x  είναι αυτή όπου ΟΚ(x) =Α.

Από την καμπύλη του Σχήματος 6 προκύπτει ότι:
· Για Α (1000, το επίπεδο μείωσης που ελαχιστοποιεί το κόστος του ιδιοκτήτη είναι 0 (δηλαδή, c = 600mg/l). 

· Για Α = 1500, «βέλτιστο» x = 250 (δηλαδή, c=350 mg/l).

Οι ζητούμενες καμπύλες δείχνονται στα Σχήματα 7 και 8.

Σχήμα 7α

Σχήμα 7β

Η συνάρτηση  του Σχήματος 7 εκλαμβάνεται ως καμπύλη ζήτησης για δικαίωμα ρύπανσης εκ μέρους του ιδιοκτήτη. Όσο αυξάνει η τιμή (το κόστος, το πρόστιμο), τόσο μειώνεται η ποσότητα ρύπανσης (δηλαδή, η αγορά του δικαιώματος). Η καμπύλη του Σχήματος 8 είναι η καμπύλη προσφοράς για την μείωση των αποβλήτων (ή για το επίπεδο καθαριότητας). Δείχνει το επίπεδο μείωσης που κάποιοι ιδιοκτήτες είναι διατεθειμένοι να κάνουν (να «παράγουν») δεδομένης της τιμής του αγαθού αυτού.

Σχήμα 8β
Ζήτηση Αγαθών  (ή  Εκροών Συστημάτων)

Για να σχεδιάσει ένα σύστημα, ο Μ πρέπει να γνωρίζει το φορτίο που το σύστημα θα κληθεί να «σηκώσει». Όταν πρόκειται για  φυσικά φορτία, όπως π.χ. αυτά που προκαλεί ο άνεμος, ο σεισμός, ή η υδραυλική πίεση, οι υπολογισμοί είναι «στρωτοί». Αυτό με την έννοια ότι μπορούμε (έστω στατιστικά) να εκτιμήσουμε τι ακριβώς θα κληθεί το σύστημα να προσφέρει, ποια θα είναι η ζήτηση για τις υπηρεσίες του ως προς τα φυσικά φορτία.

Υπάρχουν όμως, άλλα “φορτία” που είναι πολύ δύσκολο να εκτιμηθούν   (όπως π.χ. η ζήτηση για ηλεκτρικό ή για ύδρευση) επειδή προσδιορίζονται και επηρεάζονται από κοινωνικούς και οικονομικούς παράγοντες. Πλην όμως, πρέπει να εκτιμηθούν ώστε να σχεδιαστεί σωστά και αποτελεσματικά το αντίστοιχο σύστημα.

Εδώ θα καταφύγουμε στις έννοιες της χρησιμότητας και των συναρτήσεων παραγωγής, δηλαδή στα προβλεπτικά μοντέλα αξιών που αναφέρθηκαν παραπάνω και βάσει τον οποίων εκτιμάμε τι επιθυμούν, τι προτιμούν, και τι δέχονται να πληρώσουν οι πολίτες/καταναλωτές  να εξασφαλίσουν τα αγαθά.

Συνάρτηση Ζήτησης   

Η συνάρτηση ζήτησης (Σ.Ζ.) ενός αγαθού (ή μιας εκροής ενός συστήματος) εκφράζει την ποσότητα του αγαθού που αναμένεται να καταναλωθεί, ως συνάρτηση:
· της τιμής του αγαθού

· των ιδιοτήτων/χαρακτηριστικών του αγαθού (όπως ποιότητα, επίπεδο εξυπηρέτησης, κλπ.)

· της τιμής  υποκατάστατων και συμπληρωματικών αγαθών

· του κοινωνικού και οικονομικού περιβάλλοντος του πολίτη/καταναλωτή. 

Έχουμε, λοιπόν, για τη Σ.Ζ:


{Ζήτηση} ή {Επιθυμητή Ποσότητα}= f(τιμή, ιδιότητες, περιβάλλον).     
  (8)


Είναι φανερό ότι η ζήτηση για την εκροή ενός συστήματος δεν είναι  δυνατόν να εκτιμηθεί χωρίς να έχει πρώτα προσδιοριστεί ικανοποιητικά το σύστημα και το περιβάλλον. Είναι παρακινδυνευμένη η εκτίμηση της ζήτησης για συγκοινωνιακές υπηρεσίες, ανεξάρτητα από τον προσδιορισμό του συγκεκριμένου συστήματος. Η συγκεκριμένη μορφή του συστήματος μπορεί να προσελκύει ή να απωθεί, να αυξάνει ή να μειώνει το «φορτίο»
. 

Στον τομέα της Διαχείρισης του Περιβάλλοντος, διακρίνουμε τη ζήτηση του πολίτη για “καθαρό” περιβάλλον και τη ζήτηση της παραγωγικής μονάδας για απορροφητικότητα  αποβλήτων από το φυσικό περιβάλλον της περιοχής. Οι ζητήσεις για τα δύο αυτά (ενδεχομένως αντικρουόμενα) αγαθά εξαρτώνται από την τιμή τους, τα χαρακτηριστικά τους, και το κοινωνικό-οικονομικό περιβάλλον. Υπάρχει όμως μια βασική διάκριση. Ο πολίτης ζητάει την «καθαριότητα» χάριν της καθαριότητας. Μπορούμε δηλαδή να μιλάμε για τη χρησιμότητα του αγαθού αυτού για τον πολίτη. Αντίθετα, η π.μ. ζητά την απορροφητικότητα όχι χάριν αυτής της ίδιας αλλά ως «εισροή» στην παραγωγική της διαδικασία Έχουμε δηλαδή την περίπτωση της συνεπακόλουθης ζήτησης (δες παραπάνω Σχέση (7) ). Βέβαια, ενυπάρχει εδώ και η ατομική ζήτηση του ιδιοκτήτη της π.μ. για απορροφητικότητα αποβλήτων, ανεξάρτητα από τη χρησιμότητα των προϊόντων της π.μ., στο βαθμό που βλέπει  το αγαθό αυτό όπως έναν οποιοδήποτε άλλο συντελεστή παραγωγής και προσπαθεί να τον εκμεταλλευτεί για αύξηση του προσωπικού του κέρδους. (Υπάρχουν φυσικά  κανόνες και νόμοι που λειτουργούν προστατευτικά για το πολύτιμο αυτό αγαθό). 

Εν γένει θεωρείται ως αυτονόητο (δεν είναι πάντα), ότι καθώς μειώνεται η τιμή ενός αγαθού, η ζήτηση για το αγαθό αυξάνει. Αυτό δείχνεται το Σχήμα 5α όπου, όταν η τιμή είναι Ρ΄ η μέγιστη ζητούμενη ποσότητα είναι y΄, ενώ όταν η τιμή μειώνεται σε  Ρ* η μέγιστη ζητούμενη ποσότητα αυξάνει σε y*. Αντίστροφα, τώρα η τιμή που οι καταναλωτές είναι πρόθυμοι να πληρώσουν για ένα αγαθό μειώνεται καθώς η διαθεσιμότητα του αγαθού αυξάνει. Στο Σχήμα 5β, για διαθέσιμη ποσότητα y1, η μέγιστη τιμή που οι καταναλωτές έχουν προθυμία να πληρώσουν είναι p1. Όσο περισσότερη καθαριότητα έχουμε, τόσο πιο λίγο δεχόμαστε να πληρώσουμε για να την αυξήσουμε κατά μια μονάδα. Η προθυμία για πληρωμή μειώνεται καθώς η διαθεσιμότητα του αγαθού μεγαλώνει. 

Ουσιαστικά, εδώ λέμε ότι η μέγιστη τιμή που πρόθυμα θα πλήρωνε κάποιος εκφράζει τη χρησιμότητα του για το αγαθό. Όσο λιγότερα έχεις από το αγαθό, τόσο μεγαλύτερη είναι η χρησιμότητα της τελευταίας του μονάδας (βλέπε  καμπύλη χρησιμότητας στο Σχήμα 2). Θα μπορούσε να πει κανείς ότι η καμπύλη ζήτησης δεν είναι παρά μια καμπύλη αδιαφορίας.

Στο Σχήμα 5β, για διαθέσιμη ποσότητα y1, το  Ρ1 δείχνει τη μέγιστη τιμή που κάποιος καταναλωτής είναι πρόθυμος να πληρώσει για το αγαθό. Ανάλογη είναι η καμπύλη για έναν άλλο καταναλωτή. Η καμπύλη για ένα σύνολο καταναλωτών είναι το «άθροισμα» των καμπυλών των μελών του συνόλου και θα έχει την ίδια γενική μορφή. Ακόμα κι αν οι καμπύλες ζήτησης των μελών χωριστά δεν είναι συνεχείς (που είναι και το πιο πιθανό), η αθροιστική καμπύλη τείνει να γίνει συνεχής καθώς ο αριθμός των μελών μεγαλώνει.

Όταν η χρηματική  «τιμή» της απορροφητικότητας του περιβάλλοντος (δυνατότητα απορρόφησης αποβλήτων) μεγαλώνει (π.χ. με αύξηση των προστίμων ρύπανσης), η ζήτηση για «απορροφητικότητα» θα μειωθεί, με την έννοια ότι λιγότερες π.μ. θα θελήσουν να χρησιμοποιήσουν το «αγαθό» αυτό (Σχήμα 5α). Επίσης, αν η διαθέσιμη απορροφητικότητα μειωθεί (π.χ. λόγω κοινωνικής πίεσης για αυξημένη ποιότητα περιβάλλοντος), τότε το αγαθό γίνεται πιο σπάνιο, η χρησιμότητά του μεγαλύτερη και η προθυμία για πληρωμή προς απόκτησή του αυξάνει (Σχήμα 5β)
Σε ένα σύστημα  πλήρους και ελευθέρου ανταγωνισμού (κάτι που βέβαια δεν υπάρχει), υποτίθεται ότι το επίπεδο παραγωγής ενός αγαθού ‘καθορίζεται’ από την τομή της καμπύλης ζήτησης με την καμπύλη προσφοράς. Η καμπύλη προσφοράς εκφράζει την πιθανή συμπεριφορά των παραγωγών του αγαθού. Δείχνει την ελάχιστη τιμή (ανά μονάδα) στην οποία κάποιοι είναι πρόθυμοι να παράγουν μια συγκεκριμένη ποσότητα. Με άλλα λόγια, η καμπύλη προσφοράς δείχνει τη μέγιστη ποσότητα που κάποιοι παραγωγοί θα είναι πρόθυμοι να παράγουν δεδομένης της τιμής του αγαθού που ισχύει στην ‘αγορά’. Η γενική μορφή της καμπύλης δείχνεται στο Σχήμα 6.

Σχήμα 5 α




Σχήμα 5 β

Στον προσδιορισμό της επιθυμητής ποιότητας του περιβάλλοντος, το κοινό (ένα σύνολο πολιτών) παίζει το ρόλο του παραγωγού. Το αγαθό που παράγεται είναι η δυνατότητα του περιβάλλοντος να απορροφήσει απόβλητα. Η διαδικασία παραγωγής του αγαθού αυτού είναι, απλούστατα, η διαδικασία καθορισμού προτύπων (standards) ποιότητας. (Η διαδικασία παραγωγής του αγαθού, απλή ή πολύπλοκη, δεν επηρεάζει τη συμπεριφορά των παραγωγών-πολιτών παρά μόνο στο βαθμό επηρεασμού του κόστους και του επιπέδου της παραγωγής).


Όταν κινδυνεύει το εισόδημά μας, η προθυμία μας να δεχτούμε μειωμένη ποιότητα περιβάλλοντος αυξάνει. Δηλαδή, το τίμημα της ποιότητας μεγαλώνει. Στο Σχήμα 6, αν στον οριζόντιο άξονα έχουμε την απορροφητικότητα (άρα, τη ρύπανση) και στον κάθετο άξονα την τιμή που οι π.μ. πληρώνουν για αυτήν, τότε, όσο πιο πολλά πληρώνουμε τόσο περισσότερη ρύπανση είμαστε πρόθυμοι να παράγουμε (δηλαδή να δεχτούμε ). Θα μπορούσε να πει κανείς ότι οι π.μ. ‘εξαγοράζουν’ την κοινωνική αποδοχή για ρύπανση. (Αυτό γίνεται έτσι κι αλλιώς, είτε μας αρέσει είτε όχι, εφόσον έχουμε λαϊκή κυριαρχία). Οι εργαζόμενοι σε μία π.μ. είναι πιο πρόθυμοι να δεχθούν τη ρύπανση που προξενεί η π.μ. απ΄ ότι άλλα μέλη της κοινωνίας.

Προσοχή: Τα παραπάνω δεν αποτελούν επιχειρήματα υπέρ της καμπύλης του Σχήματος 6 ή υπέρ της ρύπανσης. Αντίθετα. Περιγράφουν μια πραγματικότητα και λέμε ότι αυτή η πραγματικότητα φαίνεται να ακολουθεί την λογική της καμπύλης του Σχήματος  6.  Δεν γίνονται υποδείξεις, αλλά μόνο διαπιστώσεις.

Διαπιστώνει κανείς εύκολα ότι, σε μια συγκεκριμένη περιοχή, είναι άλλες οι κοινωνικές ομάδες που λειτουργούν ως καταναλωτές ρύπανσης (ή περιβαλλοντικής ποιότητας), δείχνοντας ενεργό ενδιαφέρον για το ζήτημα,  και άλλες οι ομάδες που λειτουργούν ως «παραγωγοί» της ρύπανσης, ρυθμίζοντες την επιθυμητή ποιότητα. Γι’ αυτό, άλλωστε, αναπτύσσονται αντιπαραθέσεις που συχνά είναι έντονες. 

Όμως, οι αντιπαραθέσεις αυτές δεν είναι αναπόφευκτες. Αλλά, για να μην είναι, απαιτείται παιδεία, ενημέρωση, και αναπτυγμένη κοινωνική συνείδηση όλων των ενδιαφερομένων μερών.        

Σχήμα 6: Καμπύλη Προσφοράς








�  Αντίθετα, για τα φυσικά φορτία, κατά κανόνα δεχόμαστε (και είναι λογικό) ότι αυτά δεν επηρεάζονται από την συγκεκριμένη μορφή της κατασκευής (το φορτίο που φτάνει σε ένα δοκάρι δεν επηρεάζεται από τη μορφή του δοκαριού). Επέκταση της αποδοχής αυτής σε όλα τα συστήματα που σχεδιάζει ο μηχανικός, και ιδιαίτερα ο πολιτικός μηχανικός, δεν μπορεί να γίνει.   

